Koostis  1 jahutatud broilerinnak nahata (või 500g kanafileed)  1 dl riivsai  0.5 tl karri  1 sl pitsamaitseaine  1tl sool  0.25 tl must pipar  4 sl või  1 muna  1 dl piima    Lõika kanarind suupärasteks tükkideks (veidi suuremad, et saaks neid kanapulkadeks nimetada).  Klopi muna kausis piimaga lahti, kasta kanatükid munasegusse.  Sega omavahel riivsai, karri, pitsamaitseaine, sool ja pipar. Nõruta kanatükid liigsest muna-piimasegust, siis veereta hoolega riivsaiasegus nii, et need on täielikult kaetud. Sulata või ning kalla ahjuvormi, aseta sinna fileed.Kui riivsaiasegu jäi järele, raputa peale ka see. Küpseta rooga ahjus 200 kraadi juures  40min, pöörates fileed vahepeal korra ümber. Kui vorm kipub kuivaks jääma, lisa veidi õli.